**PEDAGOGISKE ÅRSPLAN FOR**

**ELVEGÅRDEN BARNEHAGE**

**2023/2024**

***«Små og store skal ha det godt i ett felleskap!»***

**Et bilde som inneholder utendørs, tre, hus, bygning

Automatisk generert beskrivelse**

**Årsplanen er et arbeidsredskap for personalet samtidig en beskrivelse av vår pedagogiske praksis i hverdagen. Her finner dere informasjon om våre tanker for det pedagogiske opplegget dette barnehageåret.**

**Årsplanen er en tilhørende del av vår virksomhetsplan for perioden 2019-2023. Ny plan utarbeides for perioden 2024/2028.**

**Årsplan godkjent av SU 20.06.23**

**INNHOLD**

**Innhold Side**

**Velkommen til ett nytt år 3**

**Vårt satsingsområde:**

**«Vennskap og livsmestring med naturen som læringsarena»**

* **Vennskap 4**

**Hvordan jobber vi med vennskap på Elvegården? 5**

* **Livsmestring 6**

**Hvordan jobber vi med livsmestring på Elvegården? 7**

**Danning 8**

* **Vennskap og livsmestring med naturen som læringsarena»**
* **Vår progresjonsplan på tur 9**
* **Progresjonsplan samspill i naturen 10**

**Den viktige leken 11**

**Viktige voksne 12**

**Personalet i barnehagen 2023/2024 13**

**Våre avdelinger:**

* **Revan 14**
* **Lisj-tigran 15**
* **Tigran 16**

**Vår turgruppe 17**

**Vårt pedagogiske verktøy: 18**

* **Trygghetssirkelen**
* **Toleransevinduet 19**

**Medvirkning i hverdagen 20**

**HOPP prosjekt og mobbng 21**

**Barnehageruta 22**

**BARNEHAGEÅRET 2023/2024**

Elvegården barnehage er en liten hjemmekoselig privat barnehage som eies av Eli Anne og Øystein Helden.

Barnehagen består av 3 avdelinger:

Revan 0-2 år

Lisj- tigran 2-3 år

Tigran 3-6 år

I år er vi totalt 24 barn.

**Beliggenhet:**

Barnehagen ligger på en gammel gård, midt i sentrum av Verdal sentrum. Vi er en by-barnehage, men har mange flotte turmål i vårt nærmiljø. Ett kjært sted vi har, er ”Kjæran”- en naturlekeplass 20 minutters gange fra barnehagen. Her har Tigran base, men alle barnegruppene bruker området så ofte de kan.

**Vår kontaktinfo:**

**Mail: styrer@elvegarden.no**

**Tlf Lisj-tigran: 48861403**

**Tlf Revan: 47487490**

**Tlf Tigran: 45265365**

**Tlf Kontoret: 41429660**

**INFO**

***«Opplevelser til læring og glede»***

Vi ønsker dere alle velkommen til ett nytt og spennende barnehageår.

Som en forlengelse av sist virksomhetsplan og tema «Livsmestring», velger vi å jobbe videre med «Vennskap og livsmestring med naturen som læringsarena».

Vi ønsker å fargelegge hverdagen i barnehagen med opplevelser, mestringsfølelse og gode øyeblikk, godt forankret i gode vennskap og ett godt læringsmiljø for barna.

Våre roller som voksne i Elvegården er viktige. Vi vektlegger kvalitet i våre barnemøter og er bevisst vår påvirkningskraft og betydningen av tilstedeværende ansatte i barnehagen.

I hverdagen har vi i år delt barna inn i 3 små avdelinger, hvor nærvær og samspill til enkeltbarnet er daglig i fokus. Vi jobber aldersrelatert, men også tilpasset etter hva barnet trenger ut ifra alder og behov.

De eldste barna hos oss, er en del av vår turgruppe med spisset friluftslivsprofil, noe vi også har på de mindre barna i mindre grad.

Vi gleder oss til å fylle året med nye erfaringer, ny læring og gode øyeblikk for barna.

**VELKOMMEN**

**TIL ETT NYTT BARNEHAGEÅR!**

**VENNSKAP:**

*Vår visjon er: «Små og store skal føle seg verdifulle i ett felleskap»*

I barnehagen skal alle barna erfare å være betydningsfulle for fellesskapet og å være i et positivt samspill med barn og voksne. En slik følelse av tilhørighet, skaper ett godt miljø å lære i og være en del av.

*«Jeg og du- sammen!»*

Nye felleskap dannes

Samarbeid og deling

Empati og samspill

Turtaking og dialog

Lytte og Samtale

Stor og liten

Hjelpe hverandre.

*Rammeplanen sier:*

*«Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger.» (Rammeplanen s. 19)*

Et bilde som inneholder klær, person, utendørs, interaksjon

Automatisk generert beskrivelseDet er viktig å ha fokus på vennskap gjennom hele barndommen. Vennskap bidrar til en følelse av deltakelse og fellesskap som igjen bidrar til positiv selvfølelse. Dette er en viktig faktor i å finne seg selv som barn. Gjennom å etablere struktur og trygge rammer i hverdagen vil barna oppleve at det skapes rom for å si fra på godt og vondt.

Vi som jobber i Elvegården har fokus på relasjoner i barnegruppen, legge tilrette for gode lekesituasjoner og sørge for at barna knytter vennskap på kryss og tvers av kjønn og alder. Barn som har noe på hjertet vil ha lettere for å si fra dersom de føler seg trygge, og vanskelige samtaler kan lettere gjennomføres.

For barn i barnehagealder handler vennskap først og fremst om**å ha noen å leke med.** Allerede fra de er 2 år gamle finner barn noen de liker bedre å leke med enn andre og relasjoner for resten av livet kan etableres. I alderen fra 2 til 6 år er det å ha det moro sammen og leke sammen i øyeblikket det viktigste for barna.

**HVORDAN JOBBER VI MED VENNSKAP I ELVEGÅRDEN?**

|  |  |  |  |
| --- | --- | --- | --- |
| Grupper | Revan (1-2 år)  *«Jeg er jeg»* | Lisj-tigran (2-3 år)  *«Jeg i møte med deg»* | Tigran (3-6 år)  *«Jeg og du sammen»* |
| Innhold | Hvem er jeg?  Bli kjent med følelser  Meg og min familie | Respekt for andre  Følelser  Ha mot til å si ifra  Familie og relasjoner  Vente på tur | Felles opplevelser  Ulikheter  Vennskap som tema  Ulike familier |
| Metode | Visualisere  Bruk av bilder, Visualisere.  Deling  Sang.  Voksne gode rollemodeller, speiling.  Tilrettelegge for lek på gulvet med voksne som støtte. | «Stopp-hånda»  Bilder av følelser  Få hjelp av en voksen  Samlek med voksen  Fysiske rommet viktig, med fokus på rollelek. Følge barna og det som interesserer dem.  Dele med hverandre. | Voksenstøtte i leken  Mestring og mis-mestring  Læring i lek  Legge til rette for gode vennskap. Også på tvers av alder.  Danne grupper som både utfyller hverandre, men også utfordrer hverandre.  Hjelpe hverandre |
| Mål | Finne seg selv i ett felleskap  Hvem er jeg i fellesskapet? Hvem er jeg i gruppa?  Barna bli kjent med egen identitet i samspill med sine omgivelser. | Stolthet og mestring  Mot til å prøve selv  Barna blir kjent med egne og andres følelser. Barna lærer seg å dele aktiviteter og gleder. | Selvstendighet  Ansvarlighet  Barna lærer seg å si fra og sette grenser.  Alle barna skal ha noen å leke med og føle seg betydningsfull for.  Utvikle empati |

***Hva er en god venn?***

Et bilde som inneholder sketch, tegning, clip art, Barnekunst

Automatisk generert beskrivelse*Det er fint med venner – da har jeg noen å leke med*

*I barnehagen er vi venner – jeg er venn med alle i barnehagen.*

*Blir vennen min lei seg så trøster jeg han.*

*Vi kan bli sinte på hverandre selv om vi er venner.*

*Leke og le er så gøy – jeg kan gjøre det hele dagen.*

*Det er fint å ha noen å dele ting med og fortelle ting til.*

*Venner hører på hverandre.*

*Jeg blir så glad når vennen min er der når jeg kommer til barnehagen.*

***Gutt 4 år***

**LIVSMESTRING**

Rammeplanen sier:

*«Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap. Barna skal få støtte i å mestre motgang, håndtere utfordringer og bli kjent med egne og andres følelser. Barna skal ha mulighet til ro, hvile og avslapping i løpet av barnehagedagen.» (Rammeplanen s. 11)*

Barnehagen er en viktig arena for helsefremmende og forebyggende arbeid. Barnehagen skal være ett godt sted å være og bidra til å utjevne sosiale forskjeller og forhindre utenforskap for barna. Barnas fysiske og psykiske helse skal fremmes i det daglige i hverdagen og ligge i bunn for alle våre handlinger i hverdagen. En barnehagehverdag skal være preget av barns trivsel, livsglede, mestring og en positiv følelse av egenverd. Ved mobbing og krenkelser, har vi aktivitetsplikt og hvert enkelt barn skal ivaretas likt og med respekt.

Omsorg er et grunnleggende behov som forbindes med kjærlighet. Kjærlighet kan forklares som tanker og handlinger preget av godhet. Omsorg handler om å få oppfylt fysiske og psykiske behov gjennom nærhet og menneskelig kontakt. Omsorg og nærhet setter i gang, opprettholder og forsterker emosjonelle og sosiale læringsprosesser.

Et bilde som inneholder person, utendørs, tre, klær

Automatisk generert beskrivelseOmsorg i barnehagen kan være med på å gi noe ekstra til et barn som trenger det. Noen barn trenger mye omsorg, både nærkontakt og grenser. Rammeplanen sier at barnehagen skal ivareta barnas behov for omsorg, og at omsorg er en forutsetning for å utvikle empati og nestekjærlighet.

For at barn skal utvikle empati og respekt, trenger de også å bli møtt med empati og respekt. Barn speiler de voksnes handlinger. Den voksne i barnehagen har et bevisst forhold til sin funksjon som viktige voksne for barna. Gjennom rollepåvirkning og relasjoner har den voksne makt til å hemme eller fremme barns livsutfoldelse med sin tilstedeværelse.

Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap. Barna skal få støtte i å mestre motgang, håndtere utfordringer og bli kjent med egne og andres følelser.

Livsmestring tilegnes av barnet selv utifra ervervede følelser knyttet til samspill med andre mennesker.

***«Jeg blir til i møte med deg».***

**HVORDAN JOBBER VI MED LIVSMESTRING I ELVEGÅRDEN?**

|  |  |  |  |
| --- | --- | --- | --- |
| Grupper | Revan (1-2 år)  *«Jeg er jeg»* | Lisj-tigran (2-3 år)  *«Jeg i møte med deg»* | Tigran (3-6 år)  *«Jeg og du sammen»* |
| Innhold | Bevissthet  Følelser, bruk av bilder.  Sang.  Leik.  Et barn i fokus. | Samtale  Følelsene våre  Fokus på enkeltbarn  Voksenstøtte  Lekegrupper  Aktive voksne  Lek | Enkeltbarn i fokus  Gode rollemodeller  Samtale  Vennskap  Ulikheter og rettferdighet  Empati |
| Metode | Hvem er jeg og min familie?  Bilder av familien.  Sang om familiemedlemmer og meg selv.  Bøker.  Bilder. | Vi snakker godt om hverandre  Bruker bøker og bilder  Ord og oppmerksomhet  Få frem alle stemmer  Bruker leken som læring.  Vi bruker samlingene aktivt  Oppleve og erfare sammen rundt nye og kjente opplevelse  Mestring  Sensitive voksne | Samlingsstund med tema og fokus  Legge tilrette for voksenstyrt lek.  Utfordrer barnet i trygge omgivelser.  Være støttende stillas med/ved barnet |
| Mål | Barna skal finne sin plass i bhg og føle trygghet. Dette er en god plass å være. | Barna skal lære seg å tørre å stå i sine egne følelser, både gode og vonde. Dette sammen med en støttende og sensitiv voksen. | Barna skal få kjenne på alle følelsene vi innehar i kroppen vår; glad,trist, frustrert, sint, sjalu, misunnelse, og overveldet. |

**DANNING**

***«Barna utvikler seg i møte med andre mennesker, gjør seg erfaringer og utvikler seg som individ- i ett felleskap!»***

Gode danningsprosesser i barnehager forutsetter at den voksne viser respekt for den kommunikasjonen som barna har og interesse for det de sier. – Den voksnes rolle er å bli en god samtalepartner, samhandlingspartner og veileder — og ikke minst vite når man som voksen må være tilstede.

Danning er mer enn utvikling, mer enn læring, mer enn omsorg, mer enn oppdragelse og mer enn sosialisering. Samtidig rommer danning alt dette. Barn må få utfordringer, muligheter til å utvikle kunnskaper og ferdigheter og støtte for å handle omsorgsfullt og gjøre etisk begrunnede valg.

Et bilde som inneholder gutt, tegning, sko, tegnefilm

Automatisk generert beskrivelse

**«VENNSKAP OG LIVSMESTRING MED SAMSPILL I NATUREN SOM LÆRINGSARENA»**

*Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring. Barnehagen skal legge til rette for at barna kan forbli nysgjerrige på naturvitenskapelige fenomener, oppleve tilhørighet til naturen og gjøre erfaringer med bruk av teknologi og redskaper. (Rammeplanen s. 52)*

Opplevelser og erfaringer i naturen kan fremme forståelse for naturens egenart og barnas vilje til å verne om naturressursene, bevare biologisk mangfold og bidra til bærekraftig utvikling. Barnehagen skal bidra til at barna blir glade i naturen og får erfaringer med naturen som fremmer evnen til å orientere seg og oppholde seg i naturen til ulike årstider.

**VÅR PROGRESJONSPLAN PÅ TURER**

|  |  |  |  |
| --- | --- | --- | --- |
|  | **Revan** | **Lis-tigran** | **Tigran** |
| Hva har vi med oss på tur? | Barna har eget sitteunderlag  Vogn | Lik sekk med sitteunderlag  Vogn som avlasting av sekk og småføtter | Lik sekk med sitteunderlag, matpakke og vannflaske.  Skifteklær  Spisevotter |
| Samlingsstund | I barnehagen | Før avgang på tur | På tur |
| Turer | Målet er turmålet. Målet er selve prosessen, det å gå på tur.  Mestre selv. | 2 turer i uken etter vær og barnas behov med barnehagedag imellom. | Turmålet og veien dit er målet. |
| Turmål | I nærmiljøet  Bruker vogn | I nærmiljøet  På kjæran | På kjæran  Bussturer |
| Innhold | Å være i naturen med sanser og mestring.  Bevegelse. | Opplevelse og undring | Prosjekt og identitet i naturen.  Årshjul |
| Måltid | Spiser i barnehagen.  Spise ute. | Lager mat på bålet  Personalet smører matpakke | Lage mat på bålet  Smør egen matpakke |
| Sove på tur | Sover i barnehagen | Sove på tur i hengekøye på reinskinn | Hvilestund på tur |
| 2- måltid | I barnehagen | I barnehagen inne eller ute | Spise på tur/ i barnehagen |



PROGRESJONSPLAN SAMSPILL I NATUREN

|  |  |  |  |
| --- | --- | --- | --- |
| Grupper | Revan (1-2 år)  *«Jeg er jeg»* | Lisj-tigran (2-3 år)  *«Jeg i møte med deg»* | Tigran (3-6 år)  *«Jeg og du sammen»* |
| Innhold | Sansene  Turglede  Undring og glede  Endringer i naturen  Ulike elementer  Småkryp  Bevegelse  Farger i naturen  Årstider | Vær, årstider og klær til vær.  Ta vare på naturen  Motoriske utfordringer  Oppdagelser  Dyrelyder | Tilføre kunnskap om naturen gjennom året  Mestring i naturen  Respekt for naturen  Naturvern  IKT  Lengre turer  Hvor kommer maten ifra?  Gjenbruk  Danne vennskap ved lek i naturen |
| Metode | Ta inn materialer  Korte turer  Ta med naturen inn.  Fotografere, se på bilder og reflektere med barna.  Eget sitteunderlag | Bruk av bilder  Årstre og årstider  Kjæran  Plukke søppel  Erfaring med ulent terreng  Barns medvirkning  Undring sammen rundt prosesser i naturen  Lage bål  Egen tursekk og sitteunderlag | Turer for å utvide perspektiv  Kjæran og bussturer  Kunnskap om dyr og vekster  Spikkelapp og bålvakt  Matlaging  Se filmer om dyr og natur  Bruke verktøy som sag, hammer og kniv  Egen tursekk og sitteunderlag |
| Mål | Kjenne på været.  Oppleve glede med å være på tur i et fellesskap. | Lære seg å være ute i all slags vær.  Påkledning- mestre selv. | Utvikle sin egen identitet.  Utvikle fantasien ved å bruke naturen til lek |

**Et bilde som inneholder tegnefilm, kunst

Automatisk generert beskrivelse DEN VIKTIGE LEKEN**

*«Leken skal ha en sentral plass i barnehagen, og lekens egenverdi skal anerkjennes. Barnehagen skal gi gode vilkår for lek, vennskap og barnas egen kultur. Leken skal være en arena for barnas utvikling og læring, og for sosial og språklig samhandling» (Rammeplanen 2017:20).*

I barnehagene har vi stort fokus på lek og mener vår viktigste oppgave er å legge til rette for og utvikle barnas lek.  
Leken kjennetegnes ved at den er frivillig og spontan. Det er i leken at barnets indre forestillinger, fantasi og erfaringer kan prøves ut. Leken skjer på barnets egne premisser og er deres viktigste arena for å skape opplevelser, gjøre erfaringer og bearbeide inntrykk. Leken er hovedbeskjeftigelsen for barnet og det er viktig å sette fokus på at leken er et mål i seg selv!

Leken er barnas arena og det er barna som skal bestemme utviklings-forløpet i leken, vi voksne er med for å bistå i leken. Vi voksne kan være lekekamerat og bygge videre på det barna kommer med. I leken lærer barna å samarbeide, ta hensyn til hverandre, de lærer å forholde seg til hverandre og hvilke regler som gjelder i et sosialt fellesskap. Vi tilrettelegger for gode lekemuligheter og skaper muligheter til utfoldelse. Leken er kreativ og fantasifull, utfordrer fysiske ferdigheter og den utvikler barnas språk og kommunikasjonsevne. I leken opplever barna stor grad av mestringsglede og ferdigheter knyttet til sosial samhandling med andre mennesker. Den voksne legger rammene for lek med tilgang på tid, utstyr og områder.

Hvordan kommer dette til syne i vår hverdag:  
- Vi er tilstedet i hverdagen og observerer, støtter og veileder barnas lek. Vi er leke- og gode rollemodeller.  
- Vi ler sammen og tar initiativ til lek og moro. Vi kan tulle og tøyse sammen.  
- Vi er bevisste på lekemiljøet og utformingen av denne slik at den skal inspirere til og gi rom for variert lek.   
- Vi deler i smågrupper for å fremme kontakt og stimulere vennskap mellom barna. Her får barna felles opplevelser og muligheten til å fordype seg i et tema barna er opptatt av.   
- Vi setter av både tid og rom til frilek og organiserte aktiviteter.   
- Vi undersøker, oppdager og prøver å forstå sammenhenger sammen med barna. Vi setter ord på det som skjer, det vi ser og opplever.   
- Vi legger til rette for språkstimulerende miljø. I rutinesituasjoner, frilek, organisert lek, mm.  
- De voksne er oppmerksomme på det barnet gir uttrykk for, prøver å forstå barnet og stiller åpne spørsmål. Vi bygger videre på barnas initiativ og interesser i vårt pedagogiske arbeid.  
- For at barna skal oppleve mestring i leken er det viktig med voksendeltagelse som tilrettelegger for utfordringer tilpasset barnets alder og forutsetninger

«Trygge barn leker mer, lærer mer og utfordrer seg selv».

**VIKTIGE VOKSNE**

***«Jeg blir til i møte med deg».***

Vi som jobber i barnehagen er viktige voksne i laget rundt barna. Tett samarbeid med barnas foreldre er en forutsetning, da de kjenner sine barn best. Åpenhet, tillit og trygghet barnehage- hjem, er viktig for oss.

Vi ønsker å skape et miljø hvor barna føler seg trygge slik at de kan utvikle sitt selvbilde, oppleve mestringsfølelse, leke og lære.

**Et bilde som inneholder tegning, Barnekunst, illustrasjon, sketch

Automatisk generert beskrivelse**

Å være i nuet med barna er viktig for å skape opplevelser sammen. Deltagelse og nærhet fra voksne, forsterker minner for barna og gode minner blir forankret i barnas barndom og i egen identitet. I barnehagen er det samværet mellom barn og voksne i lek og læring som er forutsetningen for barnets danning.

For oss er det viktig å sette barnet i stand til å møte livet, se seg selv som et verdifullt medlem av et større felleskap. Voksenrollen i barnehagen er viktig støtte for barna, så de får en trygg og solid plattform å vokse på.

Vår tilstedeværelse som voksne, er viktig i møte med barna. Vår væremåte påvirker barna gjennom alt vi gjør og hvordan vi er som mennesker. Vår påvirkningskraft som voksne er stor, viktig, men også sårbar.

Vi ønsker å møte barna med kreativitet og humor, være engasjerte og åpne i møte med det barna inviterer oss inn i. Vi er tilgjengelige for barna og bistår barna med godhet og varme når de trenger oss, men også rammer og tydelighet for å hjelpe de å mestre egne liv gjennom å gjøre de robust og sjef i eget liv.

|  |  |
| --- | --- |
| Handlinger som er viktige for oss: | Hvordan gjør vi dette? |
| Se det enkelte barns behov ut ifra alder og forutsetninger. | Kjenne enkeltbarnet godt. Hva trenger de av oss som voksne? |
| Lære barna å utøve empati og omsorg for andre. | Være ett godt forbilde. Være, si og utføre det vi ønsker barna skal lære. |
| Støtte barna i vanskelige situasjoner. | Være støttende stilasje som voksen. «Jeg er her for deg». |
| Gi barna en opplevelse av trygghet . | Være nær voksen. «Jeg er her sammen med deg når du trenger meg». |
| Vær tilstede og vise hvert enkelt barn glede og trivsel over samværet med barnet. | Være positiv og ha ett smilende vesen med varme øyne og åpent sinn. |
| Legge til rette for god lek og løfte opp lekens verdi i hverdagen. | Ha fokus på det fysiske rommet og barns medvirkning i hverdagen. «Hva trenger du av meg for å vokse?» |
| Legge til rette for god læring i det daglige samspillet. | Være kreative. Ta tak i øyeblikk, undre seg og skape nye tanker sammen. |
| Oppsøke ”nuet” sammen med barna. Løfte opp undring sammen med barnet. | Skape en undring og utforskningskultur sammen. |
| Gå følelsesbroen sammen med barna | Møt barna på følelsene når ting er vanskelig. Støtte barnet i å forstå seg selv. |
| Sette grenser å vokse i. | Sette grenser med varme og læring i. Grenser er trygghet og viktig. |
| Det er de voksnes ansvar å etablere gode relasjoner. | Ved å ha god relasjon til barnet, er det lettere å vite hva barnet trenger av oss voksne. |

**VÅRE ANSATTE I BARNEHAGEN**

**Revan:**

Ped.leder: Mette Skogmo /Linda Holmli

****Pedagogisk medarbeider: Maren Rydning og Silje Nasutdal

**LitjTigran:**

Ped.leder: Monica Grostad/Linda Holmli

Pedagogisk medarbeidere: Inger Stene,

Iselin Haugan, Anne Elstad, Tine Hansen

**Tigran:**

Ped.leder: Marita Stene

Pedagogisk medarbeidere: William Risvik og Anne Elstad.

***«Barn er fullverdige medmennesker og er eksperter på livet som barn».***

**REVAN 0-2 ÅR.**

Vår friluftsprofil

Små barn elsker å være ute. Her får de automatisk trening i å bruke kroppen sin på forskjellige måter i og med at det er ulendt terreng. Barn trenger den opplevelsen det gir å være ute i all slags vær – kjenne på været. Barnehagen vil legge til rette for at barna får gode opplevelser og erfaringer med å gå på tur i nærmiljøet. Vi vil skape gode øyeblikk med god lek og gode samspill. Det blir fast turdag en gang i uken. Barna vil få spise og sove på tur.



Omsorg

Vi gir barna omsorg ved å støtte barna til å oppleve mestring – til å klare mer og mer selv. Til å bli selvstendige individ som etter hvert kan sette ord på følelser, ønsker og behov. Lære seg ulike sosiale ferdigheter som gjør det enklere å fungere sammen med barn og voksne. Vi skal støtte de på veien til å bli selvstendige og at de har tro på seg selv.

På Revan prioriterer vi å ivareta hele barnet gjennom lek, læring, omsorg og opplevelser. Det er i nuet, øyeblikket her og nå, som er viktigst å fange i arbeide med de minste. Det er her og nå barnet ser, hører og sanser. Målet vårt er å støtte barna til å bli den beste utgaven av seg selv ved å bygge opp barnets interesser og legge til rette for at de får bruke sine ferdigheter og egenskaper på en positiv måte. Små barn må få nærme seg verden og alt det ukjente på sin måte og i sitt tempo.

På småbarn prioriterer vi nærhet/trygghet og å legge til rette for at de grunnleggende primære behovene som f.eks søvn, mat og hvile blir ivaretatt på en god måte. Gjentakelser, forutsigbarhet og en tydelig dagsrytme er derfor viktig for barns trygghet. Vi vektlegger et rolig tempo med tilstedeværende voksne.

Den frie leken er lek både ute og inne, der barna selv er initiativtakere til hva de vil leke med. Lek hos de yngste barna er utforsking, eksperimentering, og sanseerfaring. Små barn liker og trenger å få bruke kroppen sin. Lek kan skapes ut av nesten hvilken som helst situasjon. Små barn har ofte behov for deltakende voksne som inspirerer og bidrar til å bevare og utvikle leken. De voksne støtter barna i leken både når den er god, men også når ting er vanskelig. Vi ønsker å tilby lekemateriell som inspirerer til ulik type lek som konstruksjonslek, bordaktiviteter, tumleaktivtet og grov motorisk lek.. Barnehagens uteområde er allsidig og inviterer i stor grad til fysisk aktivitet, men også til mer rolig og konsentrert lek.

**LISJ-TIGRAN 2-4 ÅR**  
Friluftsliv er en sentral del av vår gruppe. Vi ønsker å gi barna gode og spennende opplevelser gjennom å være mye ute i barnehagen og i nærområdet. Vi vektlegger barnas nysgjerrighet og interesser for det de ser og opplever, en fin arena for barns medvirkning. Personalet skaper nysgjerrighet for det som finnes i naturen, og hjelpe barna å finne ut mer om det de interesserer seg for.

Utvikling i trygge omgivelser

Vi skal legge opp til mye god lek i trygge omgivelser. Sammen skal vi utvikle oss til å bli robuste, trygge og motstandsdyktige.

Vi skal jobbe med relasjoner, barn-barn og voksne-barn. Vi skal oppleve og erfare sammen. Vi skal speile oss i hverandres smil. Voksne skal bekrefte barna og dele barnas latter. Men vi skal også stå i de vanskelige følelsene sammen.

Vi skal legge opp til mestring og vi skal også mislykkes, men vi skal gjøre det sammen.



«Jeg blir til i møte med deg»

Vår viktigste rolle som voksne er å hjelpe barnet å regulere egne følelser og bli kjent med hvem man er sammen med andre.

Personalet skal bidra til å skape positive holdninger til naturen, og bidra til kunnskapsformidling om sporløs ferdsel i naturen, slik at den kan gi oss det vi trenger også i fremtiden.

Vår dagsrytme: På LitjTigran legger vi opp til to turer i uka, samt en inneformiddag med akvtiteter. Vi velger å ha inneformiddag for å ha en hviledag mellom to turdager, slik at barna opplever det som positivt å gå på tur uten å være sliten.

Turene skal bidra til å skape en arena for felles opplevelser, og være med på å gi barna utfordringer og mestringsfølelse. Barnehagen har mange turområder i nærområdet som vi ofte besøker: Selmalekeplassen, LitjKjæran, Kjæran og biblioteket er noen av de.

Vi ønsker å gi barna varierte opplevelser og førstehåndserfaringer som kan gi ny kunnskap og erfaringer. Vi undersøker planter, ser på hvordan edderkoppen lever eller hvordan vann blir til is. Barna får også være med i prosessen med lage bål, og lære hvordan man opptrer rundt bålet.

Mestring er viktig for oss på lisjtigran. Vi skal gå på tur og sove på tur. Bære egen sekk med matpakke og ha med eget sitteunderlag.  
På samlinger jobber vi med ukedagene og hvilken måned og årstid det er.  
Bursdagskalenderen vår følger årstidene.

**TIG** **RAN  4- 6 ÅR.**

Hva er viktig på Tigran?

Selvstendighet er noe vi tigrene vektlegger og setter av tid til. De voksne må legge til rette slik at barna blir så selvstendige som mulig gjennom daglige rutiner.

Selvstendighet i hverdagens gjøremål handler blant annet om å spise, kle av og på seg, vaske seg og gå på toalettet. Dette er aktiviteter som kan bidra til at barnet opplever mestring.

Å oppleve mestring er viktig, samtidig som de får noe å strekke seg etter.

Mestring i daglige gjøremål danner grunnlag for selvstendighet og for å forstå omgivelsene rundt seg. Dette er viktig for å kunne samhandle med andre barn og voksne og delta i lek. Både veien og målet til selvstendighet fremmer begrepsforståelse, selvbilde og motorisk utvikling.



Vi har fokus på sosial kompetanse gjennom hele året. For oss er det viktig at barna får bygge relasjoner og gode vennskapsbånd. Sosial trygghet danner grunnlaget for positiv læring og danning av barnas selvstendighet og identitet.

Vi på tigran har gruppedeling flere ganger i uken. Vi velger å dele i aldersblandet grupper da barna kan lære av hverandre på tvers og vise empati og hensyn.Barna er av ulik alder og har ulik kompetanse og erfaringer med seg. Vi i barnehagen er til stede som støttende stillas og gir dem utfordringer i trygge omgivelser utifra barnas ulike behov. Vi opplever også at det sosiale samspillet mellom barna blir bedre når de er i mindre grupper.

Vi kommer også til å samarbeide mye med Lisj-tigran i året som kommer, gjennom gruppedeling på tvers og delte aktiviteter.

Leken skal ha en sentral plass i barnehagen. Det er viktig å anerkjenne lekens egenverdi. Barnehagen skal legge til rette for et inkluderende og inspirerende miljø der alle barna kan delta, oppleve glede og utvikle den sosiale kompetansen sin.

Skoleklubb har vi 1 gang i uken. Der trener vi på selvstendighet, hvordan vi er med hverandre, drar på egne turer og forbereder skolestart. Vi samarbeider også med andre nærliggende barnehager for å gjøre barna enda mer forberedt og kjent. Vi vil at skolestarterne skal få føle seg ekstra sett i den overgangen de er på vei inn i. Det kan være masse tanker og usikkerhet i disse kroppene, og da er det viktig at vi voksne er til stede og gir dem mestringsfølelse og en bra selvfølelse. Vi har også egen årshjul for 6 åringene og det er mye artig de skal være med på siste tiden deres i barnehagen.

**VÅR TURGRUPPE- årshjul**

De gamleste barna er en del av turgruppen vår. De har lokalet nede i Lisj-stua når de ikke er på tur. Vårt faste turmål er Kjæran, men tar også turer rundt omkring i nærmiljøet. På kjæran har vi inngjerdet område med grillhytte, gapahuk, utedo og masse trær og frimark å leke på.


På Kjæran er det mye rom for undring, nysgjerrighet, lek og refleksjon. Vi tar utgangspunkt i et årshjul for hvilke aktiviteter vi skal gjennomføre. Noen av aktivitetene kan være å lage potetåker, spikke med kniv, snekre hytte, lage portal, lage mat på bålet, ta bilder, stå på skøyter på åkeren, utforske bekken og lage insektshotell. Andre aktiviteter er å tilnærme seg kunnskap om dyreliv. Vi har også en stor sandkasse og flere naturlekeapparat tilgjengelig på Kjæran. Vi ønsker at barna blir vant til å være ute i all slags vær. Ved å bruke Kjæran har vi anledning til å gi alle barna pause fra utelivet i løpet av dagen ved at de kan være inne i hytta og varme seg, ha hviletid og lesestund.

Alle tigran har egen tursekk som bhg stiller med. I den sekken får alle sammen egen strikket sitteunderlag med sitt eget navn, egen drikkeflaske og vi har med matboks til måltider. Mange ganger lager vi mat på bålet. I denne prosessen får barna være med på å bestemme hvilke mat og være med å forberede den.

**VÅRT PEDAGOGISKE VERKTØY**

**TRYGGHETSSIRKELEN**

Trygghetssirkelen er ett verktøy vi bruker i hverdagen. Den illustrerer hvordan barnet har ulike behov i ulike faser, og hvilken rolle vi voksne har for barnet. Den voksne er illustrert gjennom de to hendene til venstre og symboliserer en sikker havn eller trygg base for barnet.



Den ene halvdelen av sirkelen kalles «sikker havn». Her er det trygt å være når ting er vanskelig. Barna trenger et sted hvor de alltid blir tatt imot når de trenger trøst. Det kan være at de har prøvd seg i huskestativet, men opplevd å bli skubbet vekk av andre barn, eller de har slått seg eller på annen måte har møtt motgang. Da trenger de et godt og beskyttende fang for påfyll av nytt mot.

Den andre halvdelen kalles «trygg base», og illustrerer et annet behov. En trygg base er vi ved å være tilgjengelig. På avstand, eller som et kontaktpunkt rett ved eller på benken de kan stikke innom for å hente ut det de trenger av bekreftelse. De «tanker» opp det de trenger for å utforske videre. Dette er for eksempel behovet barn har for en hjelpende hånd når de prøver seg i klatrestativet, et anerkjennende smil når de står og ser på andre leke i sandkassa, et bekreftende nikk når de setter seg ned sammen med dem og begge tomlene opp når de tar initiativ til å bygge noe med dem.


God tilknytning fra barnets første år, er viktig for at barnet skal føle trygghet og etablere en solid grunnmur på veien, i å finne seg selv. Barnet utvikler seg i samspill med andre på en trygg og god måte, med støttende voksne som deltar i barnas verden, både som støttende stillas, men også i barnets frie lek.

Trygg og trygg tilknytning til voksne, etableres når barnet opplever seg forstått, verdsatt og godt ivaretatt av den voksne. Trygge tilknytningsrelasjoner er spesielt nære relasjoner, og de bidrar til at barn blir mer robuste i møtet med senere utfordringer, blant annet fordi de har god erfaring med å søke hjelp, støtte og bekreftelse når noe blir vanskelig.

**TOLERANSEVINDUET**

Toleransevinduet er en modell som viser oss hvordan vi kan bli mer oppmerksomme på hvordan barn aktiveres i ulike situasjoner. Modellen kan hjelpe oss til å forstå hvordan vi skal støtte barn som er utenfor toleransevinduet, og dermed også utvikle evnen deres til selvregulering.

Modellen viser en ramme eller et vindu som illustrer hvordan følelser kan variere.



Midten av vinduet sier noe om hvor mye barnet tåler før det kommer ut av balanse, ut av toleransevinduet. Toleransevinduet viser det spennet av aktivering som er optimalt for et individ. I denne sonen er vi mest oppmerksomt til stede i situasjoner og relasjoner, og dermed er det også størst mulighet for at læring skjer.

Når vi kommer ut av toleransevinduet, får vi noen kroppslige reaksjoner.

Over vinduet: I slike situasjoner, blir vi hyperaktivert. Det kjenner vi ved at hjertet slår raskere, pusten øker og vi blir anspent i musklene.

Under vinduet: Havner vi under toleransevinduet, blir vi hypoaktivert. Det kjennetegnes ved at hjertet slår saktere, pusten går sakte og musklene våre blir slappe.

Grensene for når vi går over eller under, varierer fra person til person. Barn og unge påvirkes av erfaringer og følelsesmessige tilstander, men også av hva som skjer i selve situasjonen. Barn og unge tåler mer når de er i trygge situasjoner og sammen med noen de er trygge på.

Det er viktig å merke seg at vi er ofte ute av toleransevinduet, men vi regulerer oss tilbake. Vi har ulike strategier for å få til dette, for eksempel kan vi lytte til musikk, gå en tur, drikke kaffe, hvile eller lignende. Vi gjør det vi har funnet ut er det beste for oss. Barn og unge kan ha behov for hjelp til å utvikle egne strategier for å regulere seg selv.

Den trolig aller viktigste omsorgsoppgaven er å regulere barnets følelser og kroppslige tilstander. Det å være et barn er å ha et smalt toleransevindu. Mye kan stresse barn, opplevelser kan bli intense eller skumle. De kommer fort over toleransevinduet når de er fortvilet og frustrert for noe, eller de kan bli "litt slappe i strikken" når noe oppleves som vanskelig. Vår omsorgsoppgave er å hjelpe barn og unge tilbake til toleransevinduet ved å gi reguleringsstøtte.  Det er viktig å merke seg at barn ikke kan forstå seg til regulering, dette må sanses. Det betyr at vi ikke må reagere med de samme følelsene barnet har i situasjonen. Da vil ikke barnet lære å regulere seg selv, fordi de vil speile de følelsene og reaksjonene du har.

**MEDVIRKNING I HVERDAGEN VÅR**

**FORELDREMEDVIRKNING**

For oss er ett godt samarbeid med dere foreldre viktige, da foreldre kjenner sine barn best. Trygghet, tillit og god kommunikasjon, er en forutsetning for at vi skal kunne møte barna deres best mulig og gi de det de trenger i hverdagen.

Daglige møter ved henting og levering, er daglige rammer, men vi ønsker også å være tilgjengelig for veiledning når ting butter imot. Mye skjer i alderen 1- 6 år og barnet er stadig i endring. Kunsten å endre seg med barnet for foreldrene, kan være krevende og vanskelig. Her ønsker vi i barnehagen å være støttende og veiledende, da barnehage- hjem for barnet er verdener som går hånd i hånd. Barnets beste er at både barnehage og hjem, oppleves som en trygg grunnmur på veien til selvstendighet og utvikling for barnet.

Våre metoder: Brukerunderundersøkelse, foreldresamtaler, foreldremøter, daglige møter.

**BARNS MEDVIRKNING**

***«Barnehagen skal ivareta barnas rett til medvirkning ved å legge til rette for og oppmuntre til at barna kan få gitt uttrykk for sitt syn på barnehagens daglige virksomhet.»***

(jf. barnehageloven § 1 og § 3, Grunnloven § 104 og FNs barnekonvensjon art. 12 nr. 1.)

Barna skal få mulighet til aktiv deltakelse i planleggingen og vurderingen av periodeplanen. Alle barn skal få erfare å få innflytelse på det som skjer i barnehagen. Vi på Elvegården jobber med bevisstgjøring knyttet til barnas ulike uttrykksformer og tilrettelegge for medvirkning på måter som er tilpasset barnas alder, erfaringer, individuelle forutsetninger og behov.

Barnas synspunkter tillegges vekt i samsvar med deres alder og modenhet.

Våre metoder: Samlingstunder, daglig samspill, relasjon og samspill med enkeltbarn, rammer rundt tema,

**HOPP- PROSJEKTET**

Kommende barnehageår, kommer vi til å delta i EØS- prosjektet «Healthy lifstyle of children and youth».

Hovedmålet med prosjektet, er å utjevne sosiale ulikheter for barn og unge. Målsetningen til prosjektet er å fremme helse, utvikling, læring og trivsel hos barn og unge. Forebygge overvekt, fedme, inaktivitet og livsstilsykdommer og utjevne sosiale ulikheter i helse. Våre samspillspartnere vil bli idrettspedagog, ernæringsfysiolog og det vil være aktivitetsledere fra barnehagen knyttet til veiledning eksternt. Vi vil også få tildelt en aktivitetspakke som fremmer og understøtter fysisk aktivitet. Prosjektet kjører i tett samarbeid med andre barnehager og skoler i Verdal.

**NULLTOLERANSE MOT MOBBING**

*Vår visjon: «Små og store skal har det bra i ett felleskap!»*

Mobbing defineres som negativ eller ondsinnet atferd, som gjentas og foregår over tid, i en relasjon som er preget av ubalanse i styrkeforholdet over tid.

*Mål: Ivareta barn og foreldre hvis barnet blir mobbet i barnehagen*

Ingen barn skal mobbe eller bli mobbet i barnehagen. Barns opplevelse av seg selv og sin egenverdi utvikler seg i samspill med omgivelsene. Mobbing er alvorlig fordi det har store personlige konsekvenser. Barn som utsettes for mobbing fratas både livsmot og verdighet. Forskning viser at både barn som mobber og barn som har opplevd mobbing har en forhøyet risiko for å utvikle psykiske vansker senere. Arbeidet med å forebygge mobbing, marginalisering og utenforskap starter derfor allerede i barnehagen.

Barnehagen skal handle raskt og ta de grep som er nødvendige for at eventuell mobbing opphører. Samarbeid med foreldre står sentralt i vårt mobbeforebyggende arbeid.

**Et bilde som inneholder person, plante, negl, gress

Automatisk generert beskrivelse**Aktiv medvirkning og godt samarbeid med foreldre er avgjørende dersom mobbing oppstår. Vi har nulltolleranse for mobbing i Elvegården barnehage og har aktivitetsplikt hvis vi opplever barn som ikke har det bra.

**BARNEHAGERUTA 2023/2024**

|  |  |  |
| --- | --- | --- |
| Måned | Viktige datoer | Faste aktiviteter |
| August | Barnehagen starter 7.august | Oppstart og tilvenning |
| September | Planleggingsdag 7.september |  |
| Oktober | Foreldremøte 25.oktober  Høstferie uke 41 - meld gjerne ifra om fri.  Fotografering 18. oktober | Brannvernuke med Bjørnis  Markering av FN-dagen.  Barn fra andre land |
| November | Planleggingsdag 29. november | Foreldresamtaler |
| Desember | Barnehagen har julestengt 25. desember- tom 1. januar  Siste dag før jul er 22. desember | Juletradisjoner  Juleavslutning i regi av SU |
| Januar | Barnehagen åpner etter jul 2.januar  Planleggingsdag 25. januar | Ski og akedager |
| Februar | Vinterferie uke 8 - meld gjerne fra om fri.  Foreldremøte i 22.februar | Samedagen  Karneval |
| Mars | Planleggingsdag 8.mars  Påskeferie fra og med mandag 25. til og med mandag 1. april | Påskeaktiviteter |
| April |  | Foreldresamtaler |
| Mai | Barnehagen stengt Fri 1. og 9., 17 og 20.  Planleggingsdag 10. mai | Vømmøl  Rosaruss  Dugnad  17. mai  Sykkeldag |
| Juni | Planleggingsdag 26.juni | Sommeravslutning i regi av SU.  Friluftsdager/kjærandager  Avslutning for skolestarterne  Vannlek og sommer |
| Juli | Barnehagen feriestengt i uke 28-31 |  |